Ø ሕዝብን ፀጥና ለጥ አድርጎ አስፈራርቶና አሸብሮ ለመግዛት የተለያዩ ዘዴዎችን ሲሞክር የቆየው የወያኔው አገዛዝ የአዲስ አበባ ከተማን እንደገና ለማዋቀር በአዲስ መልክ ለማደራጀት ማቀዱን ከአዲስ አበባ ማዘጋጃ ቤት የተገኘው መረጃ አመልክቷል። በመረጃው መሠረት ማዘጋጃ ቤት ከዚህ በፊት ያከናውናቸው የነበሩ ተግባራት በሙሉ ወደ ወረዳ ተግባር የሚቀየሩ ሲሆን በደርግ ጊዜ ይሰራበት የነበረውና ወያኔ ያጠፋውን የቀጠና ምደባም እንደገና ሊጀምር ነው ተብሏል። ማዘጋጃ ቤት ከክዚህ ቀደም ሲያከናውናቸው የነበሩ የመሬት ጽዳት የፍሳሽ ቆሻሻ ማስወገድ የባይተዋር ቀብር ማስፈጸምና የመሳሰሉት ተግባራት ወደ ወረዳ እና ቀበሌ ዝቅ ብለው የሚሰሩ ይሆናሉ። የአዲስ አበባ ማዘጋጃ ቤት ኃላፊ ከንቲባም ስራዎችን መከታተል ብቻ መደበኛ ስራው እንደሚሆንና የአዲስ አበባ መስተዳድር የሚለውን ስያሜ በከንቲባ ሹመት መስተዳደር ቀርቶ ወደ ርእሰ መስተዳድር ለማሳደግ መታቀዱን ምንጮች ገልጸዋል።
